Diari Oficial de la Generalitat Valenciana


Sumari del DOGV 4731, del 14-04-2004 (2004/2575)

RESOLUCIÓ de 19 de febrer de 2004, del conseller de Cultura, Educació i Esport, per la qual es reconeix la col·lecció museogràfica de la Casa-Museu de Setmana Santa de Torrent (València) com a col·lecció museogràfica permanent de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4731

Data del DOGV
:   14-04-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/2575


Data del document
:   19-02-2004

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * Torrent
    * museu
    * legislació

RESOLUCIÓ de 19 de febrer de 2004, del conseller de Cultura, Educació i Esport, per la qual es reconeix la col·lecció museogràfica de la Casa-Museu de Setmana Santa de Torrent (València) com a col·lecció museogràfica permanent de la Comunitat Valenciana. [2004/F2575]
  
Vista la documentació presentada per la Junta Central de Germandats de la Setmana Santa en què se sol·licita el reconeixement de la col·lecció museogràfica de la Casa-Museu de Setmana Santa de Torrent (València) com a col·lecció museogràfica permanent de la Comunitat Valenciana. Tenint en compte que la col·lecció museogràfica permanent mencionada reunix tots els requisits establits en la Llei 4/1998, d'11 de juny, de la Generalitat Valenciana, del Patrimoni Cultural Valencià, i en l'Orde de 6 de febrer de 1991, de la Conselleria de Cultura, Educació i Ciència, per la qual es regula el reconeixement de museus i col·leccions museogràfiques permanents de la Comunitat Valenciana.
  
Vistos els informes favorables de l'Àrea de Museus i Belles Arts i a proposta de la secretària autonòmica de Cultura, de data 18 de febrer de 2004, resolc:
  
Primer
  
Reconéixer la col·lecció museogràfica de la Casa-Museu de Setmana Santa de Torrent (València) com a col·lecció museogràfica permanent de la Comunitat Valenciana, als efectes establits en la Llei 4/1998, d'11 de juny, de la Generalitat Valenciana, del Patrimoni Cultural Valencià, i en l'Orde de 6 de febrer de 1991, de la Conselleria de Cultura, Educació i Ciència.
  
Segon
  
Publicar la present resolució en el Diari Oficial de la Generalitat Valenciana.
  
Tercer
  
Segons el que disposa l'article 13 l'ordre esmentada, la Conselleria de Cultura, Educació i Esport podrà anul·lar el present reconeixement de la col·lecció museogràfica permanent si es deixen de complir alguns dels requisits exigits en l'orde.
  
Quart
  
Contra esta resolució, que posa fi a la via administrativa, es pot interposar potestativament recurs de reposició o plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura, Educació i Esport en el termini d'un mes comptador des de l'endemà de la publicació.
  
b) El recurs contenciós administratiu ha de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, des de l'endemà de la seua publicació.
  
En el cas que el recurrent siga una administració pública, s'actuarà d'acord amb l'article 44 de la Llei 29/98, de 13 de juliol, Reguladora de la Jurisdicció Contenciosa Administrativa
  
València, 19 de febrer de 2004.- El conseller de Cultura, Educació i Esport: Esteban González Pons.